Ritratt: DOI, MEI .td_uid_2_60408deb2bedf_rand.td-a-rec-img{text-align:left}.td_uid_2_60408deb2bedf_rand.td-a-rec-img img{margin:0 auto 0 0} Il-Ministru għall-Ekonomija u l-Industrija Silvio Schembri ħabbar li l-istudenti tal-informatika se jkollhom opportunità ta' xogħol bi ħlas matul is-sajf li ġej. Huwa spjega li din l-opportunità se tgħin lill-istudenti biex jipprattikaw dak li jkunu tgħallmu b'mod prattiku. Il-Ministru Schembri attenda għat-tnedija tal-Istudent Placement Programme 2021 mill-Aġenzija MITA. Il-Ministru ħabbar kif l-istudenti eliġibbli biex jipparteċipaw jinkludu l-istudenti kollha li jistudjaw l-informatika jew suġġetti relatati, kemm jekk ikunu temmew it-tieni sena tal-Junior College, tal-Higher Secondary, jew qed jistudjaw minimu ta' livell ta' Diploma fl-ICT f'istituzzjoni edukattiva ta' livell terzjarju. Il-Ministru Schembri qal kif dan il-placement se jkun jista' jassisti x-xogħol ta' informatika f'organizzazzjonijiet fis-settur pubbliku u anke f'dawk privati, inklużi għaqdiet mhux governattivi. Schembri spjega li l-persentaġġ ta' rimborż se jkun qed jiżdied għal din is-sena minn 50% għall 75% tal-ispejjeż tas-salarju bażiku għall-organizzazzjonijiet tas-settur privat. Żied l-organizzazzjonijiet privati parteċipanti se jibbenefikaw minn żieda addizzjonali fis-salarju tal-istudenti ta' madwar €500 għal kull student impjegat bħala parti minn dan il-programm. Matul din it-tnedija l-ministru kompla li r-rimborż għas-settur pubbliku se jibqa' dak ta' 100% tas-salarju. Il-placement tal-istudenti jdum għal 11-il ġimgħa matul il-perjodu tas-Sajf li jibda f'Lulju, għal total ta' 330 siegħa. Schembri żied li permezz ta' din l-għajnuna, min iħaddem jista' jkollu forza tax-xogħol aktar diversifikata billi jimpjega ġenerazzjonijiet ġodda b'talenti ġodda u varjetà ta' ideat fl-organizzazzjoni tagħhom. Il-Ministru Schembri kkonkluda li l-placement ta' studenti jġib miegħu perspettivi u innovazzjonijiet ġodda, li jistgħu jtejbu l-produttività. B'hekk, se jkun qiegħed jiġi sostnut aktar it-tkabbir fl-użu tat-teknoloġija, fejn ta' kull sena jkun hemm bżonn aktar riżorsi f'dan is-settur hekk importaniti għall-ekonomija. Iċ-Chairperson tal-MITA Tony Sultana qal li din hi t-13-il sena konsekuttiva li l-MITA llum qed terġa' tniedi l-Istudent Placement Programme, li sar parti mill-attivitajiet fil-kalendarju tal-MITA. Qal kif tul dawn it-13-il sena l-MITA investiet aktar minn €5 miljun u madwar 3,200 student ingħataw din l-opportunità. L-applikazzjonijiet huma miftuħa mit-3 ta' Marzu sad-9 ta' April u jistgħu jitniżżlu mis-sit https://mita.gov.mt/portfolio/engagement-with-community-bringing-digital/student-placement-programme/ Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60408deb2c173_rand.td-a-rec-img{text-align:left}.td_uid_3_60408deb2c173_rand.td-a-rec-img img{margin:0 auto 0 0}